সবে মাত্র বিয়ে হয়েছে পাঁচ দিন আগে। সব কিছুই ঠিকঠাক চলছিল। কিন্তু তাল কাটল বরের হাতে একটি ট্যাটু। আর এই ট্যাটু ঘিরেই ভয়ানক কাণ্ড।

এই বিষয়ে অন্যান্য খবর

ক্লাসরুমে বেজায় গরম, অতিষ্ঠ হয়ে কী করল ছাত্রছাত্রীরা! দেখুন ভিডিও


এক সর্বভারতীয় সংবাদমাধ্যমে প্রকাশিত প্রতিবেদন অনুযায়ী, ঘটনা তামিলনাড়ুর কোয়েম্বাটুরে। বুধবার বিকালে নবদম্পতি ঘুরতে যাওয়ার জন্য স্থানীয় বাসস্ট্যান্ডে দাঁড়িয়েছিল। সেই সময়ে আচমকাই নববধূ দেখতে পান স্বামীর হাতে ট্যাটু একটি রয়েছে। ভাল করে তিনি দেখেন যে, ট্যাটুতে একটি মহিলার নাম লেখা রয়েছে।
এর পরেই স্বামীর উপর চড়াও হন ওই মহিলা। বেধড়ক মারধর করতে থাকেন নিজের স্বামীকে। এমন ঘটনায় হতবাক হয়ে যান প্রত্যক্ষদর্শীরা। এর পরেই তাঁরা ওই দম্পতিকে থানায় নিয়ে যান। সেখানে স্বামীর বিরুদ্ধে অভিযোগ দায়ের করেন স্ত্রী। 
জানা গিয়েছে, ওই মহিলার বয়স ২২, আর তার স্বামীর বয়স ২০। ওই মহিলার আগেও একটি বিয়ে করেছিলেন। একটি সন্তানও রয়েছে তাঁর।
আক্রান্ত যুবক বেসরকারি বাসের কন্ডাক্টর। তাঁর হাতে ট্যাটুটিতে তাঁর প্রাক্তন প্রেমিকার নাম লেখা রয়েছে। বিয়ের পরে তিনি ভেবেছিলেন হয়তো এই ট্যাটুটি নিয়ে ঝামেলা বিশেষ কিছু হবে না। কিন্তু এই ট্যাটুই বিপদ ডেকে আনল তাঁর জীবনে।